ROMÂNIA Aprobat,

JUDEŢUL MUREŞ PRIMAR

MUNICIPIUL TÎRGU MUREŞ dr. Dorin Florea

DIRECŢIA TEHNICĂ

Nr. 24289(841)/28.04.2015

**Expunere de motive**

privind aprobarea proiectului Actului Adiţional de modificare al art.36 din Contractul de Delegare, precum şi Politica Tarifară – anexă la Contractul de Delegare – actualizate în concordanţă cu Actul Adiţional nr. 2 la Contractul de Credit

 La data de 18.04.2012 s-a semnat cu Banca Europeană pentru Reconstrucţie şi Dezvoltare (BERD) Contractul de Credit pentru cofinanţarea proiectului „Extinderea şi reabilitarea infrastructurii de apă şi apă uzată în judeţul Mureş” – proiect derulat prin Ministerul Fondurilor Europene – POS Mediu – Axa prioritară 1. La secţiunea 5.12 Contractul de Credit prevede mecanismul de modificare/ajustare a tarifelor, cu detalierea acestuia în anexa 4 Strategia Tarifară.

 Printre condiţionalităţile impuse de BERD pentru eliberarea tranşelor din împrumut se numără şi următoarele două condiţii:

 1. Avizarea de către ANRSC a strategiei tarifare cuprinse în contractul de credit;

 2. Aprobarea de către A.D.I. Aqua Invest Mureş şi includerea în Contractul de delegare a strategiei tarifare cuprinse în contractul de credit.

 Pentru conformarea la aceste condiţionalităţi SC Compania Aquaserv SA a demarat acţiunile cuvenite, s-a obţinut de la ANRSC avizul nr. 2380796 / 23.07.2012 şi a fost aprobat Actul Adiţional nr. 29 la Contractul de Delegare din data de 26.09.2013 prin Hotărârea Asociaţiei de Dezvoltare Intercomunitară „Aqua Invest Mureş” nr. 4 / 25.09.2013.

 După aprobarea Actului Adiţional nr. 29 la Contractul de Delegare, cu ocazia primei solicitări de sume din împrumut, au apărut puncte de vedere şi divergenţe între BERD si ANRSC privind următoarele aspecte:

 a) BERD a considerat că avizul ANRSC nr. 2380796 / 23.07.2012 nu satisface pe deplin cerinţele băncii, avizul nefăcând referire la secţiunea 5.12 din Contractul de Credit;

 b) ANRSC a considerat că folosirea datei de 1 iulie 2011 ca dată de referinţă a tarifului iniţial, faţă de care se determină tarifele ulterioare, nu este potrivită întrucât la aceea dată existau tarife diferite pe localităţi, iar un tarif unic pe întreaga arie de operare trebuie să aibă un singur tarif iniţial de referinţă.

 Pentru soluţionarea divergenţelor, pe parcursul anului 2014 s-au purtat discuţii între reprezentanţii ANRSC, BERD şi Compania Aquaserv, stabilindu-se de comun acord necesitatea modificării datei de referinţă a tarifului iniţial, fără ca acesta să afecteze cuantumul tarifelor .

 În acest sens s-a încheiat la data de 27.01.2015 cu BERD Actul Adiţional nr. 2 la Contractul de Credit, pe care îl ataşăm prezentei în copie, atât în limba română, cât şi în limba engleză. Modificările efective aduse Contractului de Credit se regăsesc în Anexa 1 al Actului Adiţional întitulată „Amendamente la Contractul de Credit” (pagina 9 şi 10 din Actul Adiţional). Aceste modificări constau în următoarele:

 1. Se modifică data de referinţă a tarifului iniţial Tn de la 1 iulie 2011 la 1 octombrie 2013;

 2. Se fac înlesniri privind condiţiile de tragere a tranşelor din împrumut în sensul că se acordă o perioadă de 6 luni pentru a obţine un nou aviz al ANRSC şi aprobarea modificărilor contractului de delegare din partea A.D.I. Aqua Invest Mureș, timp în care se pot trage din împrumut 3,5 milioane Euro din totalul de 11,4 milioane Euro.

 Pentru a îndeplinii condiţiile de utilizare integrală a împrumutului s-a întocmit Proiectul Actului Adiţional de modificare al art. 36 din Contractul de Delegare, precum şi Politica Tarifară – august 2014, actualizat în concordanţă cu Actul Adiţional nr. 2 la Contractul de Credit, care a fost avizată de ANRSC prin actul nr. 304212/11.02.2015, ataşat prezentei în copie.

 Pentru a putea beneficia în întregime de împrumut, este nevoie ca Asociaţia de Dezvoltare Intercomunitară „AQUA INVEST MUREȘ” să aprobe strategia tarifară revizuită şi acesta să fie inclusă în Contractul de Delegare.

 Având în vedere cele expuse, supunem spre aprobare proiectul de hotărâre privind aprobarea proiectului Actului Adiţional de modificare al art.36 din Contractul de Delegare, precum şi Politica Tarifară – anexă la Contractul de Delegare – actualizate în concordanţă cu Actul Adiţional nr. 2 la Contractul de Credit.

 Anexăm prezentei următoarele:

1. Documente supuse aprobării:
* Proiectul din August 2014 al Actului Adiţional de modificare al art. 36 din Contractul de Delegare cu Anexele aferente,
* Politica Tarifară – versiunea august 2014,
1. Documente suport:
* Copie după Avizul ANRSC nr. 304212 / 11.02.2015,
* Copie după Actul Adiţional nr. 2 la Contractul de Credit încheiat cu BERD (în limbile română şi engleză).

 **DIRECTOR TEHNIC**

 **Ing. Racz Lucian**

În temeiul art. 51 din Regulamentul de organizare şi funcţionare a Consiliului local municipal Tîrgu Mureş,

Comisiile de specialitate ale autorităţii publice deliberative, în conformitate cu art. 54, alin. (4) din Legea nr. 215/2001 privind administraţia publică locală, republicată, prezintă următorul raport:

1. Comisia de studii, prognoze economico-sociale, buget-finanţe şi administrarea domeniului public şi privat al municipiului.

 Preşedinte Secretar

 jr. Peti Andrei ……………….

 2. Comisia de organizare şi dezvoltare urbanistică, realizarea lucrărilor publice, protecţia mediului înconjurător, conservarea monumentelor istorice şi de arhitectură.

Preşedinte Secretar

 ing. Törzsök Sándor ec. Loghin Lucian

3. Comisia pentru servicii publice şi comerţ.

Preşedinte Secretar

 ec. Bakos Levente ..............

4. Comisia pentru activităţi ştiinţifice, învăţământ, sănătate, cultură, sport, agrement şi integrare europeană.

Preşedinte Secretar

dr. Kikeli Pál prof. Someşan Cristina Ligia

5. Comisia pentru administraţie publică locală, protecţie socială, juridică, apărarea ordinii publice, respectarea drepturilor şi libertăţilor cetăţeneşti, probleme de minorităţi şi culte.

Preşedinte Secretar

dr. Sîmpălean Dan Ştefan av. Karácsony Erdei Etel

 **ROMÂNIA PROIECT**

**JUDEŢUL MUREŞ**

# **CONSILIUL LOCAL municipal tîrgu mureş**

**HOTĂRÂREA NR. \_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_ 2015**

**privind aprobarea proiectului Actului Adiţional de modificare al art.36 din Contractul de Delegare, precum şi Politica Tarifară – anexă la Contractul de Delegare – actualizate în concordanţă cu Actul Adiţional nr. 2 la Contractul de Credit**

***Consiliul local, întrunit în şedinţa extraordinară de lucru,***

Văzând Expunerea de motive nr. 24289(841)/28.04.2015, privind aprobarea Actului Adiţional de modificare al art.36 din Contractul de delegare a gestiunii serviciilor publice de alimentare cu apă şi de canalizare înregistrat la SC „Compania Aquaserv” SA sub nr. 202662/05.03.2010 şi la A.D.I. „Aqua Invest Mureş” sub nr. 22/05.03.2010, precum şi Politica Tarifară – anexă la Contractul de Delegare – actualizate în concordanţă cu Actul Adiţional nr. 2 la Contractul de Credit,

 Având în vedere prevederile :

 - art.5, alin (1), lit. „g” pct.1) şi art.17, alin.(1) şi (2) lit. „c” şi „d” din Statutul Asociaţiei de Dezvoltare Intercomunitară „Aqua Invest Mureş”,

 - art.61, Dispoziţii generale din Contractul de delegare a gestiunii serviciilor publice de alimentare cu apă şi de canalizare,

 - art.8 din Legea nr.51/2006 privind serviciile publice comunitare de utilităţi publice,

 - art.10 din Legea nr.241/2006 privind serviciul de alimentare cu apă i de canalizare,

 În temeiul prevederilor art. 36 alin. (2) lit. „b” şi „d” şi ale art. 45 alin. (1) din Legea nr. 215/2001, privind administraţia publică locală, republicată, cu modificările şi completările ulterioare,

**HOTĂRĂŞTE :**

**Art. 1** Se aprobă Actul Adiţional de modificare al art.36 din Contractul de Delegare, precum şi Politica Tarifară – anexă la Contractul de Delegare – actualizate în concordanţă cu Actul Adiţional nr. 2 la Contractul de Credit.

**Art. 2** Se mandatează preşedintele Asociaţiei de Dezvoltare Intercomunitară “Aqua Invest Mureş” dl. Ciprian Dobre, să semneze în numele şi pe seama Municipiului Tîrgu Mureş hotărârea AGA şi Actul Adiţional la Contractul de delegare a gestiunii serviciilor publice de alimentare cu apă şi de canalizare nr.22/202.662/05.03.2010, aprobat conform dispoziţiilor articolului 1.

**Art. 3** Se mandatează domnul/doamna \_\_\_\_\_\_\_\_\_\_\_\_\_\_\_\_\_\_\_\_\_\_\_, reprezentantul Municipiului Tîrgu Mureş pentru a vota în cadrul Adunării Generale a Asociaţiei de Dezvoltare Intercomunitară “Aqua Invest Mureş”, în sensul dispoziţiilor art.1 din prezenta hotărâre.

**Art. 4** Prezenta hotărâre se comunică persoanei mandatate la art.3, Asociaţiei de Dezvoltare Intercomunitară „Aqua Invest Mureş” şi SC „Compania Aquaserv” SA care răspund de aducerea sa la îndeplinire, Instituţiei Prefectului Judeţului Mureş.

 **Vizat pentru legalitate PREŞEDINTE DE ŞEDINŢĂ**

 **Secretar \_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Cioban Maria**